CELEX: 32009D0010
Language: bg
Date: 2008-01-02 00:00:00
Title: 2009/10/ЕО: Решение на Комисията от 2 декември 2008 година за установяване на формуляр за докладване за големи аварии съгласно Директива 96/82/ЕО на Съвета относно контрола на опасностите от големи аварии, които включват опасни вещества (нотифицирано под номер C(2008) 7530) (Текст от значение за ЕИП)

10.1.2009   
            
            
               BG
            
            
               Официален вестник на Европейския съюз
            
            
               L 6/64
            
         
      РЕШЕНИЕ НА КОМИСИЯТА
   
   от 2 декември 2008 година
   за установяване на формуляр за докладване за големи аварии съгласно Директива 96/82/ЕО на Съвета относно контрола на опасностите от големи аварии, които включват опасни вещества
   (нотифицирано под номер C(2008) 7530)
   (текст от значение за ЕИП)
   (2009/10/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 96/82/ЕО на Съвета от 9 декември 1996 г. относно контрола на опасностите от големи аварии, които включват опасни вещества (1), и по-специално член 15, параграф 2 от нея,
   след консултация с комитета, създаден съгласно член 22 от директивата,
   като има предвид, че:
   
               (1)
            
            
               В член 14 от Директива 96/82/ЕО се изисква държавите-членки да гарантират, че веднага щом стане възможно след голяма авария, от оператора се изисква да уведомява компетентните органи. В член 15, параграф 1 от директивата се изисква веднага щом стане възможно държавите-членки да уведомяват Комисията за големи аварии на тяхната територия, съответстващи на критериите от приложение VI към директивата. В член 15, параграф 2 от директивата се предвижда веднага щом се събере информацията съгласно член 14, държавите-членки да уведомяват Комисията за техния анализ на аварията и за препоръки относно бъдещи превантивни мерки.
            
         
               (2)
            
            
               Информацията съгласно член 15, параграф 2 трябва да бъде предоставена чрез формуляр за докладване, създаден и постоянно актуализиран в съответствие с процедурата, посочена в член 22 от директивата.
            
         
               (3)
            
            
               Мерките, предвидени в настоящата директива, са в съответствие със становището на комитета, учреден съгласно член 22 от директивата,
            
         ПРИЕ НАСТОЯЩОТО РЕШЕНИЕ:
   Член 1
   За целите, посочени в член 15, параграф 2 от Директива 96/82/ЕО относно контрола върху опасностите от големи аварии, които включват опасни вещества, с настоящото се приема формуляр за докладване за големи аварии, установен в приложението към настоящото решение.
   Член 2
   Считано от 1 декември 2008 г. държавите-членки следва да представят доклади, съдържащи информация в съответствие с приложението, като използват регистъра и информационната система съгласно член 19, параграф 2 от Директива 96/82/ЕО.
   Член 3
   Окончателното прилагане на формуляра за докладване за големи аварии, установен в приложението, ще бъде предшествано от пробен етап от 5 месеца с начало 1 декември 2008 г.
   Член 4
   Ако през пробния етап възникне необходимост да се измени формулярът за докладване за големи аварии, установен в приложението, настоящото решение се изменя в съответствие с процедурата, предвидена в член 22 от директивата.
   Член 5
   Поверителната информация се обработва в съответствие с Решение 2001/844/ЕО, ЕОВС, Евратом на Комисията от 29 ноември 2001 г. за изменение на нейния процедурен правилник (2).
   Член 6
   Докладите на държавите-членки съдържат само информацията, която е на разположение на компетентните органи.
   Член 7
   Адресати на настоящото решение са държавите-членки.
   
      Съставено в Брюксел на 2 декември 2008 година.
      
         
            За Комисията
         
         Stavros DIMAS
         
         
            Член на Комисията
         
      
   
   
      (1)  ОВ L 10, 14.1.1997 г., стр. 13.
   
      (2)  ОВ L 317, 3.12.2001 г., стр. 1.
   
      ПРИЛОЖЕНИЕ
      Информация, предоставяна в съответствие с член 15, параграф 2 от Директива 96/82/ЕО
      (Когато се споменават регистърът и информационната система, става въпрос за Системата за докладване на големи аварии, която е достъпна на адрес http://mahbsrv.jrc.it)